खिजीदेम्वा गाउँपालिका

ओखलढुङ्गा जिल्लाका ७ गाउँपालिकाहरू मध्ये एक हो।  २७ फागुन २०७३ मा, गाउँपालिका घोषणा गर्दा साविकका रगनी, खिजी चण्डेश्वरी, खिजिकाती, खिजिफलाटे, पोकली-९, रावादोलू, पात्ले (३-६) र भुसिङ्गा गाविसहरू यसमा गाभिएका थिए।  गाउँपालिकाको सिमाना पूर्वमा मोलुङ गाउँपालिका र सोलुखुम्बु जिल्ला, पश्चिममा रामेछाप जिल्ला, उत्तरमा सोलुखुम्बु जिल्ला र दक्षिणमा लिखु र मोलुङ गाउँपालिका रहेको छ। यस गाउँपालिकाको क्षेत्रफल १७९.७७ वर्ग किलोमिटर रहेको छ । यस गाउँपालिकाको मुख्य कार्यालय ५ नम्म्बर वडाको खिजिफलाटे भन्ने ठाउँमा रहेको छ । यस गाउँपालिकालाई ९ वटा वडामा विभाजन गरिएको छ। 

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १५,५५९ रहेको छ भने यहाँ ३,४३८ घरधुरी रहेका छन्। यहाँ क्षेत्री, ब्राह्मण, तामाङ, नेवार, शेर्पा, सुनुवार आदि जातजातिहरूको बाहुल्यता रहेको छ । यस क्षेत्रमा अन्य ३५ भन्दा वढी जातजातिको वसोवास गर्दछन्। यस क्षेत्रमा बोलिने मुख्य भाषाहरूमा नेपाली, शेर्पा र सुनुवार पर्दछन्। अन्य २५ भन्दा बढी भाषाहरु बोल्ने मानिसहरु यस क्षेत्रमा रहेको छन् । हिन्दु र बौद्ध यहाँको मुख्यधर्म हो । इस्लाम, किराँत, जैन, इसाई, बोन र प्रकृति धर्म मान्ने जनसङ्ख्या पनि उल्लेख्य मात्रामा रहेको छ। 

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, ओखलढुङ्गा 

श्रेणी:ओखलढुङ्गा जिल्लाका गाउँपालिकाहरू
श्रेणी:कोशी प्रदेशका गाउँपालिकाहरू